സംസ്ഥാനം പ്രളയ സെസ് പിന്വലിച്ചു ഗൃഹോപകരണങ്ങള്ക്കും വാഹനങ്ങള്ക്കും വിലകുറയും തിരുവനന്തപുരം: പ്രളയസെസ് പിന്വലിക്കാന് നിര്ബന്ധിതരായി സംസ്ഥാന സര്ക്കാര്. പൊതുജനങ്ങളില് നിന്നും വ്യാപാരികളില് നിന്നും പിരിച്ചുകൊണ്ടിരുന്ന പ്രളയസെസാണ് നിര്ത്തലാക്കിയത്. കേന്ദ്രസഹായങ്ങളും മറ്റ് വിദേശസഹായങ്ങളും സ്വീകരിച്ചിട്ടും കഴിഞ്ഞ രണ്ടു വര്ഷമായി പ്രളയ സെസ് പിരിക്കല് തുടരുകയായിരുന്നു. ഗൃഹോപകരണങ്ങളടക്കം നിരവധി ഉല്പ്പനങ്ങളുടെ ഇതോടെ വിലകുറയും. പ്രളയ സെസ് ഏര്പ്പെടുത്തിയിരുന്ന ഇന്ഷൂറന്സ് മേഖലയ്ക്കും തീരുമാനം ആശ്വാസമാകും. വാഹന മേഖലയില് കാറുകള്ക്കുള്ള ഇന്ഷൂറന്സില് നാലായിരം രൂപ വരെ കുറയുമെന്നാണ് കണക്കുകൂട്ടല്. വാഹന നികുതിയിലും സെസ് ഒഴിവായത് പ്രതിഫലിക്കും. വാഹന വിലയിലും കുറവുണ്ടാകും മൂന്നര ലക്ഷം രൂപയുടെ വാഹനങ്ങള്ക്ക് നാലായിരം രൂപയും പത്തു ലക്ഷം രൂപ വിലവരുന്ന വാഹനങ്ങള്ക്ക് പതിനായിരും രൂപയും കുറയുമെന്ന വലിയ ആശ്വാസമാണ് ജനങ്ങള്ക്കുണ്ടാവുക. ഗൃഹോപകരണങ്ങള്ക്ക് ഒരു ശതമാനം സെസ് പിടിച്ചിരുന്നു. 200 രൂപ മുതല് എല്ലാ ഉല്പ്പന്ന ങ്ങളിലും വിലക്കുറവ് പ്രതിഫലിക്കും. ഇലട്രോണിക് ഉപകരണങ്ങള്ക്കും മൊബൈല് ഫോണിനും വിലകുറയും. വാഹനമേഖലയില് ടയര്, ബാറ്ററി അടക്കം ഇടയ്ക്ക് മാറ്റി വെയ്ക്കേണ്ടി വരുന്ന വസ്തുക്കള്ക്കും വിലകുറയുമെന്നും വ്യാപാരികള് അറിയിച്ചു.